Quick Potato Recipe दोस्तों आज में आपको आलू की एक बहुत ही यम्मी रेसिपी बताने वाली हूँ। जिसको आप चाहे तो सब्जी के तौर पर खाएं या फिर स्नैक्स की तरह से भी खा सकते है। ये मसाले दार आलू बहुत ही टेस्टी लगते है इन्हें देखकर मेरे तो मुहं में पानी आ जाता है।

आवश्यक सामग्री – Ingredients For Masaledar Sukhe Aalu Recipe

आलू = चार मीडियम साइज़ के

साबित धनिया = एक छोटा टीस्पून

सौंफ = आधा टीस्पून

ज़ीरा = एक टीस्पून

साबित लाल मिर्च = तीन

हींग = एक पिंच

हल्दी पाउडर = एक चौथाई टीस्पून

अमचूर पाउडर = एक टीस्पून

अदरक = एक इंच का टुकड़ा

कसूरी मेथी = दो टीस्पून

लहसुन = 6 कालिया

नमक = स्वादानुसार

गर्म मसाला = आधा टीस्पून

तेल = दो टेबलस्पून

विधि – How to Make Quick Potato Recipe

मसालेदार आलू बनाने के लिए सबसे पहले आलू को अच्छे से घोकर छील लें। आलू के दोनों सिरों को थोड़ा-थोड़ा काट दें फिर आलू को मोटे-मोटे स्लाइस में गोल काट लें। अब आलू के गोल स्लाइस को बीच से दो कर दें इस तरह से।

जब आप इस तरह से आलू को काटकर सब्जी बनायेंगे तो ये खाने में बहुत ही मजेदार लगेगी इसी तरह से सभी आलू को काट लें।

पैन में तेल डालकर गर्म होने के लिए रख दें तेल गर्म होने पर आलू डालकर फ्राई करें। आलू को सुनहरा होने तक फ्राई करें जब आलू पर सुनहरा कलर आ जाएँ तो आलू को ढककर कुछ देर हल्की आंच पर पका लें।

इतने आलू सॉफ्ट हो इतने मसाला तैयार कर लें। एक दूसरा पैन लें और इसमें साबित धनिया, सौंफ और ज़ीरा डालकर कुछ सेकिंड रोस्ट करें। फिर इसमें साबित लाल मिर्च और कसूरी मेथी डालकर एक मिनट हल्की आंच पर भूने। जब मसालों से अच्छी खुशबू आने लगे तो गैस को बंद कर दें और मसालों को ठंडा होने दें।

मसाले ठंडे हो जाएँ तो मिक्सी के छोटे जार में डालकर पीस लें मसालों को दरदरा ही पीसे।

आलू को बीच-बीच में चलाती रहे जब आलू 80% पक जाए तो इसमें हींग, हल्दी पाउडर, अमचूर पाउडर अदरक-लहसुन को इमाम दस्ते में मोटा-मोटा कूटकर डालें। इससे आलू में बहुत अच्छा टेस्ट आता है। अदरक-लहसुन को आलू के साथ एक मिनट चलाते हुए भून लें।

एक मिनट बाद आलू में स्वाद अनुसार नमक और सभी मोटे पिसे हुए मसाले डालकर चलाएं। (अगर आपको पीसा हुआ मसाला ज्यादा लगे तो थोड़ा सा बचा लें) साथ ही गर्म मसाला डालकर चलाते हुए अच्छे से मिक्स कर लें।

अब आलू को चलाते हुए दो से तीन मिनट और पका लें। ताकि सारे मसाले आलू पर अच्छे से कोट होकर पक जाएं। साबुत मसालों को रोस्ट करके डालने से आलू का टेस्ट बहुत ज्यादा बढ़ जाता है।

ऊपर से हरा धनिया डालकर चलाएं गैस को बंद कर दें। बहुत ही स्वादिष्ट हमारी आलू की सूखी मसालेदार सब्जी बनकर तैयार है इसे आप बच्चो को लंच बॉक्स में और हसबैंड को टिफिन में भी दे सकते है। सब्जी के तौर पर खा सकते है या सनेक्स की तरह भी खा सकते है।